《巫山高》
唐代·李沇

抉天心，开地脉，浮动凌霄拂蓝碧。襄王端眸望不极，

似睹瑶姬长叹息。巫妆不治独西望，暗泣红蕉抱云帐。

君王妒妾梦荆宫，虚把金泥印仙掌。江涛迅激如相助，

十二狞龙怒行雨。昆仑谩有通天路，九峰正在天低处。

作者简介：李沇，唐诗人。字东济，江都（今扬州）人。父李蹊，昭宗时为宰相。沇有俊才，文学渊奥，当时公相子弟无能及之。其应举时之行卷《明易先生书》、《答明易先生书》，颇为时人所称赏。昭宗乾宁二年(895)，父子同为王行瑜所杀。后行瑜被诛，诏赠沇礼部员外郎。《全唐诗》录存其诗六首。